ઇન્દ્રધનુષ અભિયાનના પહેલાં અને બીજા તબક્કામાં ૧ કરોડ ૪૮ લાખ બાળકો ત્ર્મ્જ ૩૮ લાખ ગર્ભવતી મહિલાઓને રસીકરણનો લાભ અપાયો હતો. લગભગ ૩૯ લાખ બાળકો અને ૨ લાખ ગર્ભવતી મહિલાઓને તમામ પ્રકારની રસીઓનો પૂરો લાભ અપાયો હતો. જ્યાં બાળરોગો અને ગર્ભવતી મહિલાઓને આરોગ્યના પ્રશ્નો હતા તેવા સ્થળોએ રસીકરણની ૨૧ લાખ ૩૦ હજાર શિબિરો યોજીને ત્રણ કરોડ ૬૬ લાખ રસીના ડોઝ આપવામાં આવ્યા હતા. ઇન્દ્રધનુષ અભિયાનનો ત્રીજો તબક્કો ૨૦૧૬ના એપ્રિલની ૭મી તારીખે શરુ કર્યો, જેમાં ૨૧૬ જિલ્લાઓને આવરી લીધા. ૨૦૧૬ના એપ્રિલથી જુલાઈ માસ સુધી દર મહિને એક અઠવાડિયું સળંગ રસીકરણ કાર્યક્રમો યોજ્યા. બાળકો અને મહિલાઓમાં રસી મેળવનારની સંખ્યા ૬૦% થી ઓછી હતી, એવા ૨૧૬ જિલ્લા પસંદ કરવામાં આવેલા. નિયમ તો ૨ વર્ષની ઉંમર સુધીના બાળકોનો છે, પણ આ ભીયાનમાં ૫ વર્ષની ઉંમર સુધીના તમામ બાળકોને આવરી લઈને ટીપીટીની ત્રિગુણી રસી આપવામાં આવી હતી. આ જિલ્લાઓમાં સગર્ભા મહિલાઓને શોધી શોધીને ધનૂરના ઈન્જેકશનનો પણ આપવામાં આવ્યા હતા.